*Lēmuma projekts*

**Par Alūksnes novada pašvaldībai piederoša zemes starpgabala “Veczemji”, Malienas pagastā, Alūksnes novadā atsavināšanu**

 Pamatojoties uz Publiskas personas mantas atsavināšanas likuma 1. panta 11. punkta b) apakšpunktu, 4. panta pirmo daļu, 5. panta pirmo daļu, 8. panta otro daļu, un ņemot vērā Attīstības komitejas 15.08.2025. lēmumu (protokols Nr. 9, 1.p.),

1. Nodot atsavināšanai Alūksnes novada pašvaldības īpašumu – neapbūvētu zemes starpgabalu, zemes vienības kadastra apzīmējums 3672 001 0100, “Veczemji”, Malienas pagastā, Alūksnes novadā, kas sastāv no zemesgabala 2,68 ha platībā, pārdodot atklātā izsolē noteiktam personu lokam pievienošanai pierobežas īpašumam.
2. Uzdot nosacītās cenas noteikšanu un atsavināšanu veikt Alūksnes novada pašvaldības Īpašumu atsavināšanas komisijai.
3. Izsoles noteikumus un rezultātus publicēt Alūksnes novada pašvaldības interneta vietnē [www.aluksne.lv](http://www.aluksne.lv).